Хрысціянскі саюз

Хрысціянскі саюз (, CU) — нідэрландская хрысціянска-дэмакратычная палітычная партыя. Партыя была створана 22 студзеня 2000 года як блок палітычных партый. Партыя мае 2 месцы з 75 у першай палаце і 5 месцаў з 150 у другой палаце Генеральных штатаў і 1 месца з 26 вылучаных для Нідэрландаў у Еўрапарламенце (уваходзіць у фракцыю Еўрапейскія кансерватары і рэфармісты).

 Гісторыя 

Партыя была створана 22 студзеня 2000 года, як блок палітычных партый: Рэфармацкі палітычны саюз, заснаваны ў 1948 годзе, і Рэфармацкая палітычная федэрацыя, заснаваная ў 1975 годзе. У 2001 годзе была сфарміравана адзіная палітычная партыя.

У 2002 годзе Хрысціянскі саюз упершыню прыняў удзел у выбарах. Партыя атрымала чатыры месцы, што на 1 менш, чым мелі ўдзельнікі блока ў папярэднім парламенце. Пасля выбараў 2003 партыя атрымала 3 месцы.

На выбарах 2006 году партыя падвоіла свае месцы і ўвайшла ў чацвёрты кабінет Балкенэндэ. Лідар Хрысціянскага саюза Андрэ Равут стаў міністрам без партфеля па справах сям'і і моладзі.

 Ідэалогія і праграмныя прынцыпы 

Хрысціянскі саюз называе сябе хрысціянскай сацыяльнай партыяй. Ён спалучае ў сабе кансерватыўным пункт гледжання на этычныя і пытанні знешняй палітыкі і левацэнтрысцкія погляды на эканамічныя, сацыяльныя і экалагічныя пытанні.

Некаторыя палажэнні кансерватыўнай палітыкі Хрысціянскага саюза ўключаюць:
паступовая адмова ад аборту і эўтаназіі.
адмова ад палітыкі цярпімасці лёгкіх наркотыкаў.
барацьба з парнаграфіяй і прастытуцыяй.
дазвол грамадзянскім служачым адмовіцца ад рэгістрацыі аднаполых шлюбаў.
абараніць свабоду адукацыі (г.зн. права на заснаванне рэлігійных школ).
Нідэрланды павінны заставацца самастойнай палітычнай адзінкай у рамках Еўрапейскага Саюза.
абмежаванні выкарыстання геннай інжынерыі.

Левацэнтрысцкая палітыка ўключае ў сябе:
захаванне дзяржаўнай сістэмы адукацыі, аховы здароўя і сацыяльнага забеспячэння, хоць і ў меншых маштабах, чым у цяперашні час.
павелічэнне выдзялення сродкаў з мэтай ліквідацыі адсталасці поўдня Нідэрландаў.
больш адкрытай палітыкі ў дачыненні да асоб, якія шукаюць прытулку, асабліва тыя, якія падвяргаюцца пераследам па рэлігійных прычынах.
абапіраючыся на перадвыбарчыя абяцанні аб інвестыцыях у развіццё зялёнай энергетыкі нідэрландскае аддзяленне Грынпіс называе Хрысціянскі саюз зялёнай палітычнай партыяй.

 Удзел у выбарах 

Удзел у выбарах у другую палату парламента Нідэрландаў:
2002: 2,5% — 4 месца
2003: 2,1% — 3 месцы
2006: 4.0% — 6 месцаў
2010: 3,2% — 5 месцаў
2012: 3.1% — 5 месцаў

 Спасылкі 

 Афіцыйны вэбсайт 
 Інфармацыя аб Нідэрландскіх палітычных партыях  
 ChristenUnie (CU) 

Катэгорыя:Палітычныя партыі Нідэрландаў
Катэгорыя:Кансерватыўныя партыі
Катэгорыя:Хрысціянска-дэмакратычныя партыі